شیدا چینی

شیدا چینی (1931-2015) چینی نژاد اردو شاعر یونگ وانگ لیو کا تخلص تھا۔ وہ پیشے سے دندان ساز تھے مگر اردو شاعری کا بڑا ذوق رکھتے تھے۔The Telegraph - Calcutta : JamshedpurCity bids tearful adieu to Shaida Chini

 ابتدائی حالات زندگی 
شیدا کی پیدائش ایک غریب چینی نژاد خاندان میں 1931ء میں کولکاتا شہر(اس زمانے میں کلکتہ) میں ہوئی تھی۔ تلاش روزگار میں ان کے والدین جمشید پور آ گئے۔ شدید غریبی کی وجہ سے لوئی کا داخلہ ایک اردو ذریعۂ تعلیم کے اسکول میں کیا گیا۔

 شاعری کا آغاز 
1946 میں ڈھاکہ جاری ہونے والے اردو رسالے ندا نے شیدا پہلی نظم شائع کی۔ اس کے بعد سے وہ مسلسل شاعری کرتے گئے اور کئی مشاعروں میں بھی حصہ لیتے رہے۔

 1962 کی جنگ میں چین کی مخالفت 
نسلاً چینی ہونے کے باوجود شیدا نے مزدور آواز کے عنوان سے ایک نظم لکھ کر 1962ء کی بھارت-چین جنگ میں چین کے کردار کی مخالفت کی تھی۔

 مجموعہ کلام 
شیدا نے اپنے مجموعہ کلام کو لکیروں کی صدا کے عنوان سے شائع کیا تھا۔

 اعزازات 
شیدا کو اپنے کلام کے لیے فراق گورکھپوری ایوارڈ اور انجمن ترقی اردو کے خصوصی ایوارڈ سے نوازا گیا تھا۔

 عملی زندگی 
عملی زندگی میں شیدا ڈاکٹر یونگ وانگ لیو کے نام سے ایک مشہور دندان ساز تھے۔

 انتقال 
شیدا کا انتقال 7 مارچ 2015ء کو ہو گیا۔

 مزید دیکھیے 
  انتخاب عالم (چین کا اردو شاعر)
  چین میں اردو

 حوالہ جات 

 خارجی روابط 
 پہلا چینی شاعر
 شیدا چینی، اردو محفل

زمرہ:1931ء کی پیدائشیں
زمرہ:2015ء کی وفیات
زمرہ:چینی نژاد اردو ادبی شخصیات
زمرہ:کولکاتا کی شخصیات
زمرہ:دندان ساز